den voirs temijn duende een mudde corens der maten voirs en
oick alle jae des abds huysgesin te jairsmisse eene halven gulden
clinckart sonder afslach der principaelder somen voirs Item
is voirwde dat de voirs wyn alle goit en vrucht dat vanden
voirs goeden en oic vander thienden voirs jairlijx comen sal
bringen sal int voirs hof en vueren en met elders en alle tstroe
dat dair af comen sal sal hy jairlijx in meste bekeren en dat
mest vueren opt voirs lant daers alre best te doen sijn sal slants
meesten profijte Behoudelic dat hy de voirs walmen dair
uut scudden sal moghen Item is noch vorwerde en condicie
dat de voirs wyn in sijnen lesten jae alle tstroe en caf int
voirs hof laten sal Behoudelic dien dat hij laten sal also
vele stroes ongheet beyde winter stroes en zomer stroes in
die schue en in die stalle alsmen behoeven sal moegen van
halfmerte tot meye toe ome alle die beesten shoefs voirs
uut te voederene En oic onderhalf hondert schove goeder
schove crecken ongheet en vierhondert goider schove erweten
ongeet Item sal de voirs wyn noch laten te sijnen afscheiden
in die cleynschue van aen de dorge op die zijde ten pertstalle
wairt in beyden zijden vol tot aen die want vanden pertstalle
eenen voet neder dan die cleyn schuedore es enen goiden
tas hoys voirmaets wel getast en getreden It sal mijn
hee dabdt behouden altoes den sulde op die capelle en alle
die nuwe huysinge tot sijnen behoef op also dat de wyn voirs
hebben sal jairlijx den voirs tmijn duende viere ellen wullens
lakens tot eenen rocke van sijnen knechten cleeden en dair voe
sal hij mijnen hee den abdt getrouwelic dienen Item sal tvoirs
cloester den voirs wyn borgen telken jae van sijnen twee cleynsten
arden twyntich mudden corens der maten voirs sonder die te
gelde te slane totten naesten sent andriesmisse apostels dair nae
naest volgen Item is den voirs wyn geleent tsijnen aencomen
tgheen des hier nae volght dwelc hij geloeft heeft tsijnen lesten
jae te betalen Te wetene sesthiene mudden lovensch corens
der maten van pweys vijf mudden lovensch spelten en viere
dosijnen maten van ywais vijf mudden lovensch cortter evene
ende sessentwintich ende een half mudden lovensch en drie dosijnen
langer evenen mate van pweys thiene dosijnen boven twee mudde
lovensch grauwer erweten en twee mudde lovensch witter
erweten en twee mudde lovensch crocken all der maten van
pweys voirs Item noch eene goiden wagen met viere pden
gestoffeert loffelijc met haen hnasschen en toebehoirten getaxeert